als_Latn dik_Latn sag_Latn
Muzika është gjuhë që lidh popujt, kulturat, ka shuajtur konflikte në periudha të caktuara të historisë së njerëzimit, cliron ndjenja dhe emocione, por mbi të gjitha i identifikon kulturat dhe shpirtin njerëzorë dhe përdoret biles edhe për kurë si ilac i mirëfilltë në një seancë terapeutike.
Përdorimi i muzikës si kurë ka filluar që në periudhën antike dhe ka vazhduar në të gjitha etapat e zhvillimit njerëzorë deri në ditët tona.
Muzika është një gjuhë jo-verbale, që flet me simbole melodike e ritmike dhe aktualisht në botën post-moderne po zë një vend shumë të rëndësishëm, për edukimin, formimin e individit, biles sipas shkencëtarëve të komunikimit do të ketë prioritet në të ardhmen mbi gjuhën e folur.
Para 21 vitesh muzikantë shkodranë kënduan në sallën “Nervi” në Vatikan, në prani të Papa Gjon Palit të II-të këngën simbol të Shkodrës dhe të gjithë Shqiptarëve “Lule Borë”.
Shenjtërimi i Papa Gjon Palit të II-të, më solli në kujtesë një aktivitet ku morën pjesë mësues dhe muzikantë nga Shkolla artistike “Prenkë Jakova” Shkodër në sallën “Nervi” në Vatikan në Nëntorë të vitit 1993.
Me mbështetjen e Don Karlo Zakaros, këtij humanisti të madh që ka bërë shumë për Shkodrën, u organizuan koncerte në Itali me orkestën e harqeve dhe disa këngëtarë nda Shkodra. Koncertet u zhvilluan në disa qytete të Italisë si Firence, Romë, Bolonja etj. Në këto koncerte luajtën Qamil Gjyrezi, Rafael Shabani, Doratea Miloti, Sokol Marku, Valdet Hoxha, Jakin Nënshati, Vlash Raskaj, Andrea Marko, Rita Dervishi, Mimoza Rakaj dhe disa këngëtarë dhe instrumentistë nga Shkodra.
Njëkohësisht organizatorët kishin planifikuar edhe një vizitë në Vatikan dhe një pjesmarrje në një meshë të së Mërkurës në sallën “Nervi”, ku këndonin muzikantë dhe kore nga e gjithë bota, Kroacia, Sllovenia, Hungaria, Gjermania biles edhe nga Alabama e Sh. A. B-ve, mbi 15 mijë pjesmarrës. Këtë prezantim të gjithë artistët dhe pjesmarrësit nga e gjithë bota e zhvilluan në prani të Papa Gjon palit të II-të.
Artistët nga bota prezantonin muzikë tradicionale, tipike që i identifikonte si kulturë dhe komb. Artistët nga Shkodra kënduan këngën “Lule Borë” dhe Papa Gjon Pali II-të, na përshëndeti me dorë me shumë dashamirësi duke e shoqëruar këngën me zë, melodi dhe ritëm sapo dëgjoi emrin Albania. Salla “Nervi” ishte një konstruksion gjigand një kryevepër arkitekturore dhe konstruktori kishte pësuar një “goditje emocionale” kur e kishte përfunduar projektin, prandaj quhej “Nervi”, mbasi kishte bashkuar mbulesën e sallës në një pikë të caktuar.
Papa Gjon Pali I II-të ka një rol të madh për zhvillimet politike, kulturore dhe dipllomatike në të gjithë botën për rrëzimin e murit të Berlinit dhe demokracitë në ish-lindje, që për neve Shqiptarët liria dhe demokarcia ishin një ëndër. Ai ishte i pari Papë dhe më pas Ratzinger që filloi dialogun ndërfetarë mbarëbotërorë dhe i dha rëndësi komunikimit dhe bisedimeve ndërmjet kulturave dhe feve të ndryshme.
Papa Gjon Pali i II-të, Nënë Tereza dhe shteti i Vatikanit krahas partnerëve tonë SH. B.A. Gjermania, Anglia, Turqia, Franca, Italia, kanë një rol të padiskutueshëm për ceshtjen Shqiptare për pavarësinë e Kosovës nga thundra dhe terrori serb.
Më kujtohet që vizita e Papës në qytetin e Shkodrës ishte historike në të gjitha planet dhe shkodranët sëbashku pa dallim feje e pritën me shumë respekt këtë figurë të rëndësishme të historisë moderne të njerëzimit.
Kur vendosëm të këndonim këngën kishte në fillim pak debat, por simbolika e “Lule Borës” i takon të gjithë qytetarëve të Shkodrës dhe reagimi i Atit të shenjtë ishte shumë sinjifikativ. Ai e shoqëroi këngën me ritëm duke kënduar nga larg, duke krijuar mbresa të paharruara për pjesmarrësit në këtë aktivitet.
Eko-arti është e ardhmja e artit dhe ka të bëjë më artin futurist. Kënga “Lule Borë” është një simbolikë e të gjithë shkodranëve dhe Shqiptarëve.
Me të vërtetë turneu në Itali, ishte një aktivitet profesional modest i muzikantëve të shkollës artistike “Prenkë Jakova”, por reagimi i pjesmarrësve në këtë aktivitet me përmasa shumë të mëdha tregon qartë fuqinë e muzikës për identifikimin dhe bashikimin e popujve dhe kulturave më shumë se një aktivitet biles i nivelit akademik që ka rëndësinë e vet për përmasat dhe mesazhet që transmeton.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn